Pamokos tema: VILNIAUS SENAMIESČIO BAŽNYČIŲ PASLAPTYS.
Klausimas: Ką apie tikėjimą, istoriją ir žmogų gali papasakoti Vilniaus bažnyčios?
Temos turinys BUP: Tikėjimo ženklai ir simboliai. Krikščioniškasis kultūros paveldas. 
Tikslas:  Pažinti Vilniaus Senamiesčio bažnyčias kaip tikėjimo, istorijos ir kultūros paveldo ženklus, ugdantis gebėjimą atpažinti krikščioniškus simbolius, šventuosius ir tikėjimo tradicijų reikšmę šiuolaikiniam jaunuoliui.
Uždaviniai: 
1. Tyrinėti Vilniaus Senamiesčio bažnyčias ir atpažinti jose esančius tikėjimo, meno ir kultūros ženklus.
2. Ieškoti atsakymų į pateiktus klausimus, stebint bažnyčių architektūrą, simbolius ir aplinką.
3. Atrasti Vilniaus krikščioniškojo paveldo sąsajas su miesto istorija ir žmonių gyvenimu.
4. Bendradarbiauti grupėje atliekant tyrinėjimo užduotis ir sprendžiant kryžiažodį.
5. Svarstyti, kokią reikšmę tikėjimas, bažnyčios ir krikščioniškos vertybės turi žmogui bei bendruomenei šiandien.
Kompetencijos: socialinė, emocinė ir sveikos gyvensenos; pažinimo; pilietiškumo; kultūrinė, komunikavimo.
Priemonės: maršruto žemėlapis, mobilus telefonas, Wordwall kryžiažodis, rašiklis ir užduočių lapas (jei naudojama popierinė užduoties versija).
[bookmark: _Hlk193828895]Vertinimas: formuojamasis.
Vertinamas:
· aktyvus dalyvavimas;
· bendradarbiavimas grupėje;
· kryžiažodžio užduočių atlikimas;
· gebėjimas pastebėti ir paaiškinti religinius simbolius;
· dalyvavimas refleksijoje.
Tikybos vertinimas. Tikybos pamokose rekomenduojama taikyti pasirenkamus pažangos fiksavimo būdus: „įskaityta“, „neįskaityta“, kaupiamąjį vertinimą, pažangos aplanką ar refleksijos lapus.
Metodai:  patyriminis mokymasis miesto erdvėje, tyrinėjimas, stebėjimas, atradimų metodas, probleminis mokymas, diskusija, darbas porose ar grupėse, refleksija, žaidybinis (Wordwall užduotys).
Lankomos vietos:

1. Arkikatedra bazilika.
2. Šv. Kazimiero koplyčia.
3. Šv. Ignoto bažnyčia.
4. Šv. Kotrynos bažnyčia.
5. Pranciškonų (Švč. Mergelės Marijos Ėmimo į dangų) bažnyčia.
6. Šv. Mikalojaus bažnyčia.
7. Visų Šventųjų bažnyčia.
8. Aušros Vartų Gailestingumo Motinos koplyčia.
9. Šv. Teresės bažnyčia.
10. Šv. Kazimiero bažnyčia.
11. Šv. Dvasios bažnyčia.
12. Dievo Gailestingumo šventovė.
13. Šv. Jonų bažnyčia.
14. Bernardinų bažnyčia.
15. Šv. Onos bažnyčia.

Klasė: 5-8 klasės.  
Įtrauktis: 
· Pamoka pritaikoma įvairių ugdymosi poreikių mokiniams.
· Maršruto žemėlapyje naudojamos nuotraukos ir numeriai.
· Užduotys pateikiamos trumpais, aiškiais sakiniais.
· Sudėtingesni klausimai gali būti atliekami porose arba grupėse.
· SUP mokiniams gali būti pateikiami atsakymų variantai arba papildomos užuominos.
· Kryžiažodžiui gali būti naudojamas supaprastintas variantas.
· Refleksijos metu mokiniai gali rinktis žodinį arba rašytinį atsakymo būdą.
· Esant poreikiui maršrutas gali būti trumpinamas.

	Pamokos dalis
	Trukmė
	Turinys
	Pastabos

	Įvadinė dalis
	10 min.
	Pamoką rekomenduojama pradėti Katedros aikštėje prie Vilniaus arkikatedros bazilikos. Mokytojas pristato pamokos temą „Vilniaus Senamiesčio bažnyčių paslaptys“, pamokos klausimą ir maršrutą. Paskelbiama pamokos tikslas ir uždaviniai. 
Aptariama, kuo bažnyčia skiriasi nuo kitų istorinių pastatų, kokių ženklų ir simbolių mokiniai ieškos kelionės metu. Mokiniai gauna maršruto žemėlapį ir QR kodą Wordwall kryžiažodžiui (reikalingas internetas).  
[image: ]
Jei mokiniai neturi mobiliųjų telefonų ar negali naudoti mobiliųjų duomenų, galima duoti popierinį kryžiažodžio variantą. 

	Mokytojas gali parodyti maršrutą žemėlapyje ir trumpai pristatyti lankomas vietas.

	Įvadas prie pirmosios stotelės
	5 min.
	Prie Arkikatedros mokytojas užduoda pamokos klausimą: ,, Ką apie tikėjimą, istoriją ir žmogų gali papasakoti Vilniaus bažnyčios?“ 
Aptariama, kad mokiniai šiandien taps miesto detektyvais ir ieškos atsakymų į kryžiažodžio klausimus.
	Galima suskirstyti mokinius į poras ar grupes, aptarti taisykles.

	Mokymosi veiklos
	60-70 min. (priklauso nuo to, kokiu maršrutu einama ir kiek laiko bus skirta stotelėse). 

	Mokiniai keliauja maršrutu: Arkikatedra → Šv. Kazimiero koplyčia → Šv. Ignoto bažnyčia → Šv. Kotrynos bažnyčia → Pranciškonų bažnyčia → Šv. Mikalojaus bažnyčia → Visų Šventųjų bažnyčia → Aušros Vartų koplyčia → Šv. Teresės bažnyčia → Šv. Kazimiero bažnyčia → Šv. Dvasios bažnyčia → Dievo Gailestingumo šventovė → Šv. Jonų bažnyčia → Bernardinų bažnyčia → Šv. Onos bažnyčia →Arkikatedra.
	Maršruto ilgis apie 5 km. Trukmė priklauso nuo sustojimų laiko.

	Individualus arba grupinis darbas 

	Viso maršruto metu
	1. Mokiniai stebi bažnyčių išorę, architektūros detales, bokštus, kryžius, šventųjų skulptūras ir kitus religinius simbolius. 
2. Jei kryžiažodžio užduotyje nurodoma, užeina į bažnyčios vidų. 
3. Kiekvienoje stotelėje ieško atsakymo į vieną kryžiažodžio klausimą. 
4. Užduotis gali atlikti telefone arba užduočių lape.
5. Mokiniai fotografuoja įdomiausius objektus, ieško pasikartojančių simbolių, lygina skirtingų bažnyčių architektūrą, bando atpažinti, kuri bažnyčia gotikinė, barokinė ar klasicistinė.
	Mokytojas gali paskirti kiekvienai grupei po 2–3 objektus trumpam pristatymui. Kelionės metu galima daryti fotoreportažą.
Galima rinkti „įdomiausio atradimo“ nuotrauką.

	Įsivertinimas ir įvertinimas
	5 min.
	Mokiniai pasitikrina kryžiažodžio atsakymus ir aptaria, ar pavyko surasti visas maršruto paslaptis.
	Mokytojas tikrina kryžiažodžio atsakymus. 
Formuojamasis vertinimas

	Refleksija
	10 min. 
	Mokiniai užbaigia sakinius arba atsako į mokytojo klausimus:
· Ar Vilniaus bažnyčios yra tik istoriniai objektai, ar gyvas tikėjimo liudijimas?
· Kokia šios pamokos žinia aktualiausia šiandien?
· Kaip tikėjimas, kultūra ir istorija susijungia Vilniaus Senamiestyje?

